ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
சர்வதேச போதைப் பொருள் ஒழிப்பு தினத்தையொட்டி போதைப் பொருள் பயன்பாடில்லாத இந்தியா இயக்கத்தின் சார்பில் ஓட்டம்
(சர்வதேச போதைப் பொருள் ஒழிப்பு தினத்தையொட்டி போதைப் பொருள் பயன்பாடில்லாத இந்தியா இயக்கத்தின் சார்பிலான ஓட்டத்திற்கு சமூக நீதி மற்றும் அதிகாரமளித்தல் துறை ஏற்பாடு செய்தது. புதுதில்லியில் உள்ள ஜவஹர்லால் நேரு மைதானத்தில் நடைபெற்ற ஓட்டத்திற்கு சுகாதார உடல் திறன் அமைப்பும் இணைந்து ஏற்பாடு செய்திருந்தது. இளைஞர்கள் உள்ளிட்டவர்களை போதைப் பொருள் உபயோகத்திலிருந்து காப்பது, நமது நாட்டை போதைப் பொருள் இல்லாத நாடாக திகழச் செய்வது போன்ற உறுதிமொழிகளை இந்நிகழ்ச்சியில் பங்கேற்றவர்கள் ஏற்றுக் கொண்டனர். உறுதிமொழிக்கு பிறகு போதைப் பொருளுக்கு எதிராக மக்களிடையே விழிப்புணர்வை ஏற்படுத்தும் வகையிலான ஓட்டத்தை சமூக நீதி மற்றும் அதிகாரமளித்தல் துறை அமைச்சர் வீரேந்திர குமார் தொடங்கிவைத்தார். போதைப் பொருள் உபயோகம் மற்றும் கடத்தலுக்கு எதிராக சர்வதேச தினம் ஆண்டுதோறும் ஜூன் 26ம் தேதி கடைப்பிடிக்கப்படுகிறது. நாட்டில் 272 மாவட்டங்களில் போதைப் பொருள் பயன்பாடில்லாத இந்தியா இயக்கம் நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1837063
-------
ரெயில்வே அமைச்சகம்
ரயில்வேயில் அனுமதி வழங்கப்பட்ட 2,843 கிலோமீட்டர் தொலைவு பிரத்யேக சரக்கு வழித்தடத்தில் 1,610 கிலோமீட்டர் தொலைவுப் பணிகள் நிறைவு
ரயில்வே அமைச்சகம் 2 அர்ப்பணிக்கப்பட்ட சரக்கு வழித்தடங்களை  அமைக்கும் பணிகளை முன்னெடுத்து வருகிறது. இதற்காக லூதியானா முதல் சோன்நகர் வரையிலான 1,337 கிலோமீட்டர் தொலைவு கிழக்கு பிரத்யேக சரக்கு வழித்தடமும், ஜவஹர்லால் நேரு துறைமுக முனையத்திலிருந்து தாத்ரி வரையிலான 1,506 கிலோமீட்டர் தொலைவு மேற்கு பிரத்யேக சரக்கு வழித்தடமும் அமைக்கப்படுகிறது. மொத்தம் 2,843 தொலைவு இரண்டு பிரத்யேக சரக்கு வழித்தடத்தில் தற்போது 1610 கிலோமீட்டர் தொலைவு வரை கட்டுமானப்பணிகள் நிறைவடைந்துள்ளன. இவ்விரு முனையம் அமைக்கப்படுவதுடன் சரக்கு ரயில் போக்குவரத்துத் திறன் மேம்படுத்தப்படும். அதே போல், அதிக அளவிலான சரக்குகளும் கையாளப்படும்.
மாநிலங்களவையில் எழுப்பப்பட்ட கேள்விக்கு மத்திய ரயில்வே தொலைத்தொடர்பு, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
மத்திய அமைச்சரவை தலைமைச் செயலகம்
அனைத்து மாநில தலைமைச் செயலாளர்கள்/ டிஜிபி களுடன் மத்திய அமைச்சரவை செயலாளர் காணொளி மூலம் கலந்துரையாடல்
மத்திய அமைச்சரவை செயலாளர் இன்று தில்லியிலிருந்து அனைத்து மாநில தலைமைச் செயலாளர்கள், டிஜிபி களுடன் காணொளி மூலம் கலந்துரையாடலை நடத்தினார்
- தப்ளிகி ஜமாத்தில் பங்கேற்றவர்களைத் தேடி கண்டுபிடிப்பது கோவிட்-19 தொற்றுநோய் தடுப்பு நடவடிக்கைகளை அதிகமாகப் பாதிப்பதாக உள்ளது என்று மாநிலங்களுக்கு எடுத்துரைக்கப்பட்டது. பங்கேற்றவர்களைத் தேடும் நடவடிக்கையை, போர்க்கால அடிப்படையில் முடிக்க வேண்டும் என்று மாநிலங்கள் கேட்டுக் கொள்ளப்பட்டன.
(- தப்ளிகி ஜமாத்தில் பங்கேற்ற வெளிநாட்டவர்கள், விசா விதிமுறைகளை மீறியுள்ளனர் என்பது கண்டறியப்பட்டுள்ளது. விசா விதிமுறைகளை மீறிய வெளிநாட்டவர்கள் மீதும், இந்த நிகழ்ச்சியை நடத்திய அமைப்பாளர்கள் மீதும், நடவடிக்கை எடுக்குமாறு அந்த மாநிலம் கேட்டுக்கொள்ளப்பட்டுள்ளது.
- பிரதமரின் கரிப் கல்யாண் யோஜனா என்ற திட்டத்தை, அடுத்த வாரத்துக்குள் நடைமுறைப்படுத்த வேண்டும் என்று மாநிலங்கள் கேட்டுக் கொள்ளப்பட்டுள்ளன. இத்திட்டத்தை செயல்படுத்துவதில், பயனாளிகளுக்கு ரொக்கப் பணம் பட்டுவாடா செய்யப்பட வேண்டும் என்பதால் அதிக அளவில் பணப்புழக்கம் இருக்கும். எனவே இத்திட்டத்தை செயல்படுத்தும் போது, சமூக விலகலை உறுதி செய்யும் வகையில், பல கட்டங்களாகச் செயல்படுத்த வேண்டும்.
- நாடு முழுவதும், முழு அடைப்பு, பயனுள்ள முறையில் செயல்படுத்தப்பட்டு வருவது குறித்துக் கொள்ளப்பட்டது. சமூக விலகலை மேற்கொள்ளும் அதேசமயம், எந்தவிதத் தடங்கலும் இல்லாமல், மாநிலங்களுக்கிடையிலான சரக்குப் போக்குவரத்து நடைபெறுவதை, மாநிலங்கள் உறுதிப்படுத்த வேண்டும் என்று கேட்டுக்கொள்ளப்பட்டது.
- அத்தியாவசிய பொருள்களின் உற்பத்தி, உறுதி செய்யப்படவேண்டும். இதுபோன்ற பொருட்ள்களுக்கான, பொருள்கள் வழங்கு தொடர்  தொடர்ந்து பராமரிக்கப்படுவது உறுதி செய்யப்பட வேண்டும்.
-
குடியரசுத் துணைத் தலைவர் செயலகம்
அனைவருக்கும் சமமான அளவில் உயர்கல்வி கிடைக்கும் வகையில் அதனை கிராமப் பகுதிகளுக்கு கொண்டு செல்ல வேண்டும் என குடியரசு துணைத்தலைவர் வலியுறுத்தியுள்ளார்
கிராமப்புறங்களில் உயர்கல்வியைக் கொண்டு செல்லும் வகையில் அதனை அனைவருக்குமான, சமத்துவம் கொண்டதாக மாற்ற வேண்டும் என குடியரசு துணைத்தலைவர் திரு எம் வெங்கையா நாயுடு வலியுறுத்தியுள்ளார்.
மனித மேம்பாடு, நாட்டு நிர்மாணம், வளமான, நிலையான உலகளாவிய எதிர்காலத்தை உருவாக்குவதில் கல்வி முக்கிய பங்கு வகிப்பதால், கிராமப்புற இளைஞர்களுக்கும் இதனை சமமான அளவில் கொண்டு செல்லும் பரிமாணம் மிகவும் முக்கியம் என்று குடியரசு துணைத்தலைவர் கூறினார்.
தில்லி பல்கலைக்கழக நூற்றாண்டு விழாவில் உரையாற்றிய திரு நாயுடு, சமூகத்தின் மீது அழுத்தம் கொடுக்கும் பிரச்சினைகளைத் தீர்ப்பதற்கு, பல்கலைக்கழகங்கள் புதுமையான யோசனைகளைத் தெரிவிக்க முன்வரவேண்டும் என்று அவர் கேட்டுக்கொண்டார். ஆராய்ச்சியின் கடைசி நோக்கம் மக்களின் வாழ்க்கையை மிகவும் வசதியாகவும், மகிழ்ச்சியாகவும் மாற்றுவதாக இருக்க வேண்டும் என்று அவர் கூறினார்.
உலகிலேயே அதிக எண்ணிக்கையிலான இளைஞர்களை இந்தியா கொண்டுள்ளதை சுட்டிக்காட்டிய குடியரசு துணைத்தலைவர், நமது மனித வளத்தின் கூட்டு ஆற்றலை, தேசத்தை நிர்மாணிக்க பயன்படுத்துமாறு கேட்டுக்கொண்டார். தேசிய கல்விக் கொள்கை  நாட்டின் கல்வித்துறையில் புரட்சியை ஏற்படுத்தும் வகையில் உருவாக்கப்பட்டுள்ள தொலைநோக்கு ஆவணம் என்று விளக்கிய அவர், பள்ளிகள், கல்லூரிகள், பல்கலைக்கழகங்களில் இது அமல்படுத்தப்படும் போது, தாய்மொழி கல்விக்கு முக்கியத்துவம் கொடுப்பது நிரூபணமாகும் என்றார். குழந்தைகளின் தாய்மொழியில் அடிப்படை கல்வியை வழங்க வேண்டும் என்று அழைப்பு விடுத்த திரு நாயுடு, நிர்வாகம், நீதிமன்றங்கள் ஆகியவற்றில் உள்ளூர் மொழியே தகவல் தொடர்பு மொழியாக இருக்க வேண்டும் என்று வலியுறுத்தினார். ‘’ ஒவ்வொரு அரசிதழ் அறிவிக்கை மற்றும் அரசாணைகளும் உள்ளூர் அல்லது தாய்மொழியில் இருந்தால்தான் சாதாரண மக்கள் அதைப் புரிந்து கொள்ள முடியும் ‘’,என்று அவர் கூறினார்.
கல்வி என்பது வெறும் வேலைவாய்ப்பிற்காக மட்டும் அல்லாமல், அது அறிவை மேம்படுத்துவதற்காவும், ஞானத்தைப் பெருக்குவதற்காகவும் இருந்தது என்று கூறிய அவர், வாழ்நாள் முழுவதும் கற்கும் கல்வி, வெறும் பட்டங்களைப் பெறுவதுடன் முடிந்து விடுவதல்ல என்றார். மாணவர்கள் பெரிய அளவில் கனவு காணவும், உயர்ந்த இலக்கை அடையவும், வாழ்க்கையில் வெற்றி ஈட்டவும் கடினமாக உழைக்க வேண்டியது அவசியம் என அவர் வலியுறுத்தினார்.
உடலைத் தகுதியாக வைத்துக்கொள்ள, சோம்பலான வாழ்க்கை முறையைத் தவிர்த்து, விளையாட்டு மற்றும் யோகாவிற்கு சமமான முக்கியத்துவம் கொடுக்க வேண்டும் என்று அறிவுரை கூறிய திரு நாயுடு, நமது உடலுக்கு தேவைப்படும், தட்பவெப்ப நிலைக்கு ஏற்ற முன்னோர் கூறியபடி, பாரம்பரிய உணவுகளை முறையாக சமைத்து உண்ண வேண்டும் என்று கேட்டுக்கொண்டார்.
இந்த நிகழ்ச்சியல் மத்திய கல்வி அமைச்சர் திரு தர்மேந்திர பிரதான், தில்லி பல்கலைக்கழக துணைவேந்தர் பேராசிரியர் யோகேஷ் சிங் உள்ளிட்டோர் கலந்து கொண்டனர்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1821803
தகவல் மற்றும் ஒலிபரப்பு அமைச்சகம்
தூர்தர்ஷன் தயாரிக்கும் செல்லப்பிராணி குறித்த நிகழ்ச்சிக்கு விருது
முக்கியமான, தரமான உள்ளடக்கத்தை தயாரிப்பதில் தனது திறமையை நிரூபிக்கும் வகையில் டி டி நேஷனல் தயாரித்த செல்லப்பிராணி பராமரிப்பு அடிப்படையிலான டிவி தொடர் சிறந்த இந்தி தொடருக்கான எக்ஸ்சேஞ்ச் பார் மீடியா நியூஸ் பிராட்காஸ்டிங் விருதுகள் 2021 ஐ வென்றுள்ளது.
எப்போதும் சிறந்த நண்பன்  என்ற பெயரில் வாரந்தோறும் ஞாயிற்றுக்கிழமை ஒளிபரப்பாகும் இந்த லைவ் ஷோவில் செல்லப் பிராணிகளைக் கவனித்துக் கொள்ளுதல், அவற்றுக்கான உணவு, மருத்துவ உதவி, இருப்பிடம், தடுப்பூசி உள்ளிட்டவை குறித்து நேயர்களின் கேள்விகளுக்கு செல்லப்பிராணி பராமரிப்பு நிபுணர்கள் பதில் அளிப்பார்கள்.
வயது வித்தியாசமின்றி இந்தியா முழுவதிலுமிருந்து செல்லப்பிராணி பிரியர்களிடம் இருந்து வந்த போன் அழைப்புகள் மூலம் இந்த நிகழ்ச்சி வெகுவாக பிரபலமாகி உள்ளது.
ஒருவர் தங்கள் செல்லப்பிராணிகளுடன் தனிப்பட்ட உறவை வளர்த்துக்கொள்வது மற்றும் செல்லப்பிராணிகள் நமது உயிரை காப்பாற்றுவது மட்டுமல்லாமல் நமது மன அழுத்தத்தை எவ்வாறு போக்குகிறது என்பது பற்றிய கதைகளை இந்நிகழ்ச்சி கொண்டுள்ளது. இந்த நிகழ்ச்சி ஒவ்வொரு ஞாயிற்றுக்கிழமையும் இரவு 7 மணிக்கு ஒளிபரப்பாகிறது. மேலும் டிடி நேஷனல் யூடியூப் சேனலிலும் கிடைக்கிறது. இதுவரை வெளியான அனைத்து அத்தியாயங்களையும் பார்க்க https://www.youtube.com/playlist?list=PLUiMfS6qzIMzRVOMb92wfgGf22hgVo8p6 என்ற இணைப்பை கிளிக் செய்யவும்.
மேலும் விவரங்களுக்கு இந்த ஆங்கில செய்தி கொடுப்பது காணவும்: https://pib.gov.in/PressReleasePage.aspx?PRID=1821756
சுற்றுச்சூழல் மற்றும் வனத்துறை அமைச்சகம்
மாநிலங்களுக்கான காடு வளர்ப்பு உதவி நிதியை விடுவிப்பது தேசிய வரையறுக்கப்பட்ட பங்களிப்பை எட்டுவதில் உதவும்: டாக்டர் ஹர்ஷ் வர்தன்
காடு வளர்ப்பு உதவி நிதிச் சட்டம் அடுத்த மாதம் அமலுக்கு வரும்
2008 ஆம் ஆண்டு மக்களவையில் காடு வளர்ப்பு உதவி நிதி மசோதா நிறைவேற்றப்பட்டதை கோடிட்டு காட்டிய மத்திய சுற்றுப்புற சூழல், காடுகள் மற்றும் பருவ நிலை மாற்றத்திற்கான அமைச்சர் டாக்டர் ஹர்ஷ் வர்தன், இந்த மசோதா மாநிலங்களவையில் உரிய நேரத்திற்குள் நிறைவேற்றப்படவில்லை என்றார். தற்போது 2014 ஆம் ஆண்டு இந்த அரசு ஆட்சிக்கு வந்த பிறகு இந்த முன்முயற்சியை எடுத்து, 2014 ஆம் ஆண்டு காடு வளர்ப்பு உதவி நிதி மசோதாவை அறிமுகப்படுத்தி, நாடாளுமன்றத்தில் நீண்ட விவாதத்திற்கு பிறகு 2016 ஆம் ஆண்டில் இந்த மசோதா நிறைவேற்றப்பட்டு, இறுதியில் 2016 ஆம் ஆண்டு ஆகஸ்ட் மாதம் 3-ந் தேதி அன்று காடு வளர்ப்பு உதவி நிதிச் சட்டம் வெளியிடப்பட்டது என்றார்.
மாநிலங்களுக்கு இந்த நிதி விடுவிக்கப்படுவதால் காடு வளத்தை மேம்படுத்தவும், புதுப்பிக்கவும் அரசின் முயற்சிகள் உத்வேகம் பெறும், உயிரி வளம் மேம்பட்டு கிடைக்கும் நீரின் அளவு அதிகரித்து மற்றும் நாட்டின் சுற்றுப்புற சூழல் பாதுகாப்பு உறுதி செய்யப்படும் என்று டாக்டர் ஹர்ஷ் வர்தன் வலியுறுத்தியுள்ளார்.
(Visitor Counter : 153
சிறப்பு சேவைகள் மற்றும் கட்டுரைகள்
ரூ 62.6 லட்சம் மதிப்புடைய தங்கம், ஆளில்லா விமானங்கள் மற்றும் ஐபோன் ஆகியவை சென்னை விமான நிலைய சுங்க அதிகாரிகளால் பறிமுதல் செய்யப்பட்டன, ஒருவர் கைது
நுண்ணறிவுத் தகவலின் அடிப்படையில், துபாயில் இருந்து எமிரேட்ஸ் ஏர்லைன்ஸின் மூலம் சென்னை வந்த பயணி ஒருவர் சுங்கத்துறையின் வருகைக் கூடத்தில் புதன்கிழமை காலை தடுத்து நிறுத்தப்பட்டார். அவரை சோதனையிட்டபோது, உள்ளாடைக்குள் ரூ 21.4 லட்சம் மதிப்புடைய 412 கிராம், 24 கேரட் தங்கம் பசை வடிவில் நெகிழி பைகளுக்குள் வைத்து தைக்கப்பட்டிருந்தது கண்டறியப்பட்டது. அவரடு கால்சட்டைப் பையில் இருந்து ரூ 5 லட்சம் மதிப்புடைய 98 கிராம் தங்க காப்பும் கைப்பற்றப்பட்டது. அவரது கைப்பையை சோதனை செய்த போது, 5 ஆளில்லா விமானங்கள் மற்றும் 2 ஐபோன் 11 கண்டறியப்பட்டன. இவற்றின் மதிப்பு ரூ 5.6 லட்சம் ஆகும். மொத்தம் ரூ 32 லட்சம் மதிப்புடைய தங்கம், ஆளில்லா விமானங்கள் மற்றும் ஐபோன் ஆகியவை சுங்க சட்டம், 1962-இன் கீழ் சென்னை விமான நிலைய சுங்க அதிகாரிகளால் பறிமுதல் செய்யப்பட்டன. பயணி கைது செய்யப்பட்டார்.
விருதுநகரை சேர்ந்த ஒரு பயணியும், கடப்பாவை  சேர்ந்த இரண்டு பயணிகளும் முறையே தோஹா மற்றும் குவைத்தில் இருந்து இண்டிகோ மற்றும் குவைத் ஏர் விமானங்களில் செவ்வாய் அன்று சென்னை வந்தனர். வெளியேறும் வழியில் அவர்கள் தடுத்து நிறுத்தப்பட்டனர். சோதனையின் போது ஒரு பயணியின் கால்சட்டைப் பையில் இருந்து தங்கக் காப்பு கைப்பற்றப்பட்டது. இரு பயணிகளிடம் இருந்து ஒரு தங்க சங்கிலி மற்றும் ஒரு தங்கத் துண்டு கைப்பற்றப்பட்டன. சுங்க சட்டம், 1962-இன் கீழ் ரூ 30.6 லட்சம் மதிப்புடைய 586 கிராம்கள் தங்கம் பறிமுதல் செய்யப்பட்டது.
மொத்தம் ரூ 57 லட்சம் மதிப்புடைய தங்கம் மற்றும் ரூ 5.6 லட்சம் மதிப்புடைய ஆளில்லா விமானங்கள் மற்றும் ஐபோன்கள் கைப்பற்றப்பட்டன. இவற்றின் மொத்த மதிப்பு ரூ 62.6 லட்சம் என்று சென்னை விமான நிலைய சுங்க ஆணையர் செய்திக் குறிப்பொன்றில் தெரிவித்துள்ளார்.
(Visitor Counter : 29
சிறப்பு சேவைகள் மற்றும் கட்டுரைகள்
தொழிற்சாலைகளில் பயன்படுத்தப்படும் PVC பூட்ஸ் பற்றிய திருத்தியமைக்கப்பட்ட இந்திய தரநிலைகள் கலந்துரையாடல்
இந்திய தர நிர்ணய அமைவனம் சார்பில் தொழிற்சாலைகளில் பயன்படுத்தப்படும் PVC பூட்ஸ் பற்றிய திருத்தியமைக்கப்பட்ட இந்திய தரநிலைகள்” குறித்த கலந்துரையாடல் நிகழ்ச்சி இன்று நடந்தது.
நிகழ்ச்சியில் மத்திய தோல் ஆராய்ச்சி நிறுவனத்தின் தலைமை விஞ்ஞானி திரு. மோகன், இந்திய தர நிர்ணய அமைவனத்தின் விஞ்ஞானிகள், திரு. ஜோஸ் சார்லஸ், திருமதி. பானு கிரண் கலந்து கொண்டனர்.
சிமெண்ட், உணவு பதன தொழில்கள், கழிவுநீர் சுத்திகரிப்பு தொழிற்சாலைகளில் பணியாற்றுபவர்களுக்காக பிவிசி பூட்ஸ் பரிந்துரைக்கப்படுகிறது. இத்தகைய பூட்ஸ்களில் தடிமன், ஏற்ற இறக்கம் போன்ற பல தேவைகளுக்கான மதிப்புகள் மாற்றியமைக்கப்பட்டு, செயல்திறன் மற்றும் குளிர் நெகிழ்வு எதிர்ப்பிற்கான கூடுதல் தேவைகள் அறிமுகப்படுத்தப்பட்டன. மத்திய காலணி பயிற்சி நிறுவனம் , காலணி வடிவமைப்பு மற்றும் மேம்பாட்டு நிறுவனம் , இத்தகைய பூட்ஸ்களை பயன்படுத்தும் தொழிற்சாலைகள் ஆகிய பல்வேறு அமைப்புகளில் இருந்து பலர் கலந்து கொண்டனர். மூலப்பொருள் தேவைகள் முதல் சோதனை வரை தரநிலையின் விவரக்குறிப்புகள் விவாதிக்கப்பட்டன.
விவசாயத்துறை அமைச்சகம்
10 மாநிலங்களில் 4 லட்சம் ஹெக்டருக்கும் அதிகமான பகுதியில் 2020 ஜூலை 23ஆம் தேதி வரையில் வெட்டுக்கிளிகள் கட்டுப்பாட்டு நடவடிக்கைகள் எடுக்கப்பட்டுள்ளன.
ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், ஹரியானா மாநிலங்களில், 2020 ஏப்ரல் 11 முதல் 2020 ஜூலை 23 வரையிலான காலத்தில் 2,02,565 ஹெக்டர் பரப்பில் வெட்டுக்கிளிகளைக் கட்டுப்படுத்தும் நடவடிக்கைகளை, வெட்டுக்கிளிக் கட்டுப்படுத்தல் வட்டார அலுவலகங்கள் மேற்கொண்டுள்ளன. 2020 ஜூலை 23ஆம் தேதி வரையில் ராஜஸ்தான், மத்தியப் பிரதேசம், பஞ்சாப், குஜராத், உத்தரப்பிரதேசம், மகாராஷ்டிரம், சத்தீஸ்கர், ஹரியானா, உத்தரகாண்ட் மற்றும் பிகார் மாநில அரசுகள் மூலம் 1,98,65 ஹெக்டர் பரப்பில் வெட்டுக்கிளிகளைக் கட்டுப்படுத்தும் நடவடிக்கைகள் மேற்கொள்ளப்பட்டுள்ளன.
குஜராத், உத்தரப்பிரதேசம், மத்தியப் பிரதேசம், மகாராஷ்டிரா, சத்தீஸ்கர், பிகார் மற்றும் ஹரியானா மாநிலங்களில் குறிப்பிடத்தக்க அளவில் பயிர்கள் இழப்பு குறித்து எந்தத் தகவலும் பதிவாகவில்லை. இருந்தபோதிலும் ராஜஸ்தானில் சில மாவட்டங்களில் குறைந்த அளவில் பயிர்கள் நாசமானதாகத் தகவல்கள் வந்துள்ளன.
இன்றைக்கு  வளர்ச்சி அடையாத இளஞ்சிவப்பு நிற வெட்டுக் கிளிகள் மற்றும் வளர்ந்த மஞ்சள் வெட்டுக்கிளிகள் ராஜஸ்தானில் பார்மர், ஜோத்பூர், பிக்கானிர், சூரு, நாகாவுர், ஸ்ரீகங்காநகர் மற்றும் பரத்பூர் மாவட்டங்களில் அதிகமாகக் காணப்பட்டன.
(Visitor Counter : 154
பாதுகாப்பு அமைச்சகம்
இந்தியா எல்லையில் இருமுனை அச்சுறுத்தல் மற்றும் போரின் புதிய பரிமாணங்களை எதிர்கொள்வதால் தற்சார்பில் வல்லமை அவசியம்: லக்னோவில் பாதுகாப்புத்துறை அமைச்சர்
"ஒரு இறையாண்மை மிகுந்த தேசத்திற்கு வலிமையான மற்றும் தன்னம்பிக்கையான இராணுவமே முதுகெலும்பு; ஆயுதப்படைகள் வெளிநாட்டு உபகரணங்களைச் சார்ந்து இல்லை என்பதை அரசு உறுதி செய்துள்ளது"
"உலக அளவில் இந்தியா ஒரு இராணுவ சக்தியாக மாற, முக்கிய தொழில்நுட்பங்களில் தன்னிறைவு வல்லமை அவசியம்"
"உத்தரப்பிரதேச பாதுகாப்பு வழித்தடத்தில் 95% நிலம் கையகப்படுத்தப்பட்டுள்ளது; 16,000 கோடி ரூபாய் முதலீட்டில் 109 புரிந்துணர்வு ஒப்பந்தங்கள் கையெழுத்தாகியுள்ளது"
திரு ராஜ்நாத் சிங், பாதுகாப்பு துறையோடு மக்களுக்கும் பயனளிக்கும் இரட்டை பயன்பாட்டுத் தொழில்நுட்பத்தை மேம்படுத்துவதற்கு அழைப்பு விடுத்துள்ளார்
இந்தியா தனது எல்லைகளில் இருமுணை அச்சுறுத்தலை எதிர்கொண்டுள்ளதால், இன்றைய வேகமாக மாறிவரும் உலகில் புதிய போர் பரிமாணங்கள் உருவாகி வருவதால், தன்னம்பிக்கை அவசியமானது என்று ஜூன் 17, 2023 அன்று உத்தரபிரதேசத்தின் லக்னோவில் நடைபெற்ற 'தற்சார்பு இந்தியா' பற்றிய பாதுகாப்பு உரையாடலின் போது பாதுகாப்புத் துறை அமைச்சர் திரு ராஜ்நாத் சிங் கூறினார்.
பாதுகாப்பு துறை அமைச்சர், ஒரு இறையாண்மை மிகுந்த தேசத்தின் முதுகெலும்பாக இருப்பது வலிமையான தன்னம்பிக்கை மிகுந்த இராணுவம் என்று குறிப்பிட்டார். இது எல்லைகளை பாதுகாப்பதோடு, நாட்டின் நாகரிகத்தையும் கலாச்சாரத்தையும் பாதுகாக்கிறது. பிரதமர் திரு நரேந்திர மோடியின் தலைமையிலான அரசு, ஆயுதப் படைகள் வெளிநாட்டு ஆயுதங்கள் மற்றும் உபகரணங்களைச் சார்ந்திருக்காமல் தற்சார்பு கொண்டிருப்பதை உறுதிசெய்து வருவதாக கூறினார். குறிப்பாக அவசரநிலை ஏற்படும் போது உண்மையான பலம் 'தற்சார்பு' நிலை என்பதையும் வலியுறுத்தினார்.
திரு ராஜ்நாத் சிங், ஆயுதப் படைகளை தயார்படுத்த உள்நாட்டு நவீன ஆயுதங்கள் மற்றும் தளங்களை உருவாக்க வேண்டியதன் அவசியத்தையும் வலியுறுத்தினார். நமது வீரர்களின் துணிச்சலுக்கு இணையாக ஆயுதங்கள்/உபகரணங்கள் முக்கியம். உலக அளவில் இந்தியா ஒரு ராணுவ சக்தியாக மாற விரும்பினால், பாதுகாப்பு உற்பத்தியில் தன்னிறைவு பெறுவதை உறுதி செய்ய வேண்டும் என்றார்.
தற்சார்புடன் இருப்பதன் நன்மைகளைப் பட்டியலிட்ட திரு ராஜ்நாத் சிங், இது இறக்குமதிக்கான செலவினங்களைக் குறைப்பது மட்டுமல்லாமல், சிவில் துறைக்கு பல பரிமாணங்களிலும் பயனளிக்கும் என்று கூறினார். பாதுகாப்புத் துறையை வலுப்படுத்துவதுடன், மக்களின் வாழ்க்கைத் தரத்தை மேம்படுத்தும் இரட்டை பயன்பாட்டு தொழில்நுட்பத்தை உருவாக்க வேண்டும் என்று அவர் அழைப்பு விடுத்தார்.
உத்தரப்பிரதேசம் மற்றும் தமிழ்நாட்டில் பாதுகாப்பு தொழில்வழித்தடங்கள்  அமைப்பது பற்றி குறிப்பிட்டார். இதற்காக இன்றுவரை சுமார் 1,700 ஹெக்டேர் நிலத்தில் 95% கையகப்படுத்தப்பட்டுள்ளதாகவும் கூறினார். இவற்றில் 36 தொழிற்சாலைகள் மற்றும் நிறுவனங்களுக்கு கிட்டத்தட்ட 600 ஹெக்டேர் நிலம் ஒதுக்கப்பட்டுள்ளது. 16,000 கோடிக்கும் அதிகமான முதலீட்டு மதிப்புடன் 109 புரிந்துணர்வு ஒப்பந்தங்கள் கையெழுத்தாகியுள்ளன. இந்த தொழில் வழித்தடமானது உதிரி பாகங்களை உற்பத்தி செய்வது மட்டுமின்றி, ட்ரோன்கள்/ஆளில்லா வான்வழி வாகனங்கள், எலக்ட்ரானிக் போர் தளவாடங்கள், விமானம் மற்றும் பிரம்மோஸ் ஏவுகணைகளை தயாரித்து அசெம்பிள் செய்யும் என்றார்.
கடந்த சில ஆண்டுகளில் அரசாங்கத்தின் முயற்சிகளின் விளைவாக 2022-23 ம் நிதியாண்டில் ஒரு லட்சம் கோடி ரூபாய்க்கும் அதிகமான பாதுகாப்பு உற்பத்தி மற்றும் கிட்டத்தட்ட 16,000 கோடி ரூபாய் மதிப்பிலான ஏற்றுமதி செய்யப்பட்டுள்ளது என்றும் அமைச்சர் தெரிவித்தார்.
வணிகம் மற்றும் தொழில்துறை அமைச்சகம்
செப்டம்பர் 2020-இல் எட்டு முக்கிய தொழில்களின் குறியீட்டு எண்கள் 
பொருளாதார ஆலோசகர் அலுவலகம், தொழில் மற்றும் உள்நாட்டு வர்த்தக ஊக்குவிப்புத் துறை 2020 செப்டம்பர் மாதத்திற்கான எட்டு முக்கிய தொழில்களின் குறியீட்டு எண்ணை வெளியிடுகிறது.
2020 செப்டம்பர் மாதத்தில் எட்டு முக்கிய தொழில்களின் ஒருங்கிணைந்த குறியீடு 119.7 ஆக இருந்தது, இது 2019 செப்டம்பர் மாதத்துடன் ஒப்பிடும்போது 0.8  சதவீதம் குறைந்துள்ளது. 2020-21 ஏப்ரல் முதல் செப்டம்பர் வரையிலான ஒட்டுமொத்த வளர்ச்சி -14.8 சதவீதம் ஆகும்.
ஜூன் 2020-க்கான எட்டு முக்கிய தனி தொழில்களில் குறியீட்டு எண்ணின் இறுதி வளர்ச்சி விகிதம் -1 2 .4 சதவீதம் ஆக திருத்தப்பட்டுள்ளது.
தொழில்துறை உற்பத்தி குறியீட்டில்  சேர்க்கப்பட்டுள்ள பொருட்களின் மதிப்பில் எட்டு முக்கிய தனி தொழில்கள் 40.27 சதவீதம் உள்ளன. வருடாந்திர / மாதாந்திர குறியீட்டு மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.
எட்டு முக்கிய தொழில்களில்  மாதாந்திர குறியீட்டு எண் மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668437
----
(Visitor Counter : 137
பிரதமர் அலுவலகம்
சிக்கிமில் பனிச்சரிவில் சிக்கி உயிரிழந்தவர்களுக்கு பிரதமர் இரங்கல்
சிக்கிமில் ஏற்பட்ட பனிச்சரிவில் சிக்கி உயிரிழந்தோருக்குப் பிரதமர் திரு. நரேந்திர மோடி இரங்கல் தெரிவித்துள்ளார்.
இது குறித்துப் பிரதமர் அலுவலகம் வெளியிட்டுள்ள ட்விட்டர் பதிவில், "சிக்கிமில் ஏற்பட்ட பனிச்சரிவால் மக்கள் துயரத்தில் ஆழ்ந்துள்ளனர். தங்கள் அன்புக்குரியவர்களை இழந்தவர்களுக்கு இரங்கல்கள். காயமடைந்தவர்கள் விரைவில் குணமடைய வேண்டும். மீட்புப் பணிகள் நடைபெற்று வருவதோடு, பாதிக்கப்பட்டவர்களுக்கு அனைத்து உதவிகளும் செய்யப்பட்டு வருகின்றன" எனத் தெரிவிக்கப்பட்டுள்ளது.
----
AP/CR/KPG
(
ரெயில்வே அமைச்சகம்
23.5 லட்சம் பயணிகளை ``ஷ்ராமிக் சிறப்பு'' ரயில்கள் மூலம் 20 நாட்களில் சொந்த ஊருக்கு அழைத்துச் சென்றுள்ளது இந்திய ரயில்வே
நாட்டின் பல பகுதிகளில் சிக்கித் தவித்து வந்த குடிபெயர்ந்த தொழிலாளர்கள், புனிதப் பயணம் சென்றவர்கள், சுற்றுலாவாசிகள், மாணவர்கள் மற்றும் பிற மக்களை சிறப்பு ரயில்கள் மூலம் அழைத்துச் செல்ல ஏற்பாடு செய்யப்படும் என்று உள்துறை அமைச்சகம் உத்தரவிட்டதைத் தொடர்ந்து ``ஷ்ராமிக் சிறப்பு'' ரயில்களை இயக்க இந்திய ரயில்வே முடிவு செய்தது.
நாட்டின் பல்வேறு பகுதிகளில் இருந்து, 2020 மே 20ஆம் தேதி வரை  மொத்தம் 1773 ``ஷ்ராமிக் சிறப்பு'' ரயில் சேவைகள் இயக்கப்பட்டுள்ளன. 23.5 லட்சத்துக்கும் அதிகமான பயணிகள் தங்களுடைய சொந்த மாநிலங்களுக்கு அழைத்துச் செல்லப்பட்டுள்ளனர்.
இந்த 1773 ரயில்கள் ஆந்திரப்பிரதேசம், பிகார், சண்டிகார் யூனியன் பிரதேசம், டெல்லி, கோவா, குஜராத், ஹரியானா, ஜம்மு-காஷ்மீர், ஜார்க்கண்ட், கர்நாடகா, கேரளா, மத்தியப் பிரதேசம், மகாராஷ்டிரா, புதுவை யூனியன் பிரதேசம், பஞ்சாப், ராஜஸ்தான், தமிழ்நாடு, தெலங்கானா, திரிபுரா, உத்தரப்பிரதேசம், உத்தரகாண்ட், மேற்குவங்க மாநிலங்களில் இருந்து இயக்கப்பட்டுள்ளன.
அதேபோல ஆந்திரப்பிரதேசம், அசாம், பிகார், சத்தீஸ்கர், குஜராத், இமாச்சலப்பிரதேசம், ஜம்மு காஷ்மீர், ஜார்கண்ட், கர்நாடகா, கேரளா, மத்தியப்பிரதேசம், மகாராஷ்டிரா, மணிப்பூர், மிசோரம், நாகலாந்து, ஒடிசா, ராஜஸ்தான், தமிழ்நாடு, தெலங்கானா, திரிபுரா, உத்தரப் பிரதேசம், உத்தரகாண்ட், மேற்கு வங்கம் ஆகிய இடங்களுக்கு இந்த ரயில்கள் சென்று சேர்ந்தன.
ரயில்களில் ஏறுவதற்கு முன்னதாக பயணிகளுக்கு உரிய மேலோட்டப் பரிசோதனைகள் செய்யப்பட்டன. பயணத்தின்போது, பயணிகளுக்கு இலவச உணவு மற்றும் குடிநீர் வழங்கப்பட்டது.
(
பிரதமர் அலுவலகம்
காமன்வெல்த் போட்டிகள் 2022-இல் தங்கப் பதக்கம் வென்ற பளுதூக்கும் வீராங்கனை மீராபாய் சானுவிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் தங்கப் பதக்கம் வென்ற பளுதூக்கும் வீராங்கனை மீராபாய் சானுவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் கூறியதாவது:
“தலைசிறந்த மீராபாய் சானு @mirabai_chanu மீண்டும் ஒருமுறை இந்தியாவிற்கு பெருமை தேடித் தந்துள்ளார். தங்கப்பதக்கம் வென்று, பெர்மிங்ஹாம் காமன்வெல்த் போட்டிகளில் புதிய சாதனை புரிந்ததற்காக இந்தியர்கள் அனைவரும் மகிழ்கின்றனர். அவரது வெற்றி, ஏராளமான இந்தியர்களுக்கு, குறிப்பாக வளர்ந்து வரும் தடகள வீரர்களுக்கு ஊக்கமளிக்கிறது.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்தியப்பிரதேசத்தில் 11427 கோடி ரூபாய் செலவில் 1,361 கிலோ மீட்டர் தொலைவிலான 45 நெடுஞ்சாலைத் திட்டங்களை திரு.கட்காரி தொடங்கி வைத்தார்; அடிக்கல் நாட்டினார்.
மத்தியப்பிரதேசத்தில் 45 நெடுஞ்சாலைத் திட்டங்களை சாலைப் போக்குவரத்து, நெடுஞ்சாலைத் துறை, குறு, சிறு, நடுத்தரத் தொழில் துறை ஆகிய துறைகளுக்கான மத்திய அமைச்சர் திரு.நிதின் கட்காரி, இன்று காணொளி மாநாடு மூலமாக தொடங்கி வைத்து அடிக்கல் நாட்டினார். இந்த மெய்நிகர் நிகழ்ச்சிக்கு மாநில முதல்வர் திரு.சிவராஜ் சிங் சவுகான் தலைமை வகித்தார். மத்திய அமைச்சர்கள் திரு.தாவர் சந்த் கெலாட், திரு.நரேந்திர சிங் தோமர், மத்திய இணை அமைச்சர்கள், திரு.பிரகலாத் சிங் பட்டேல், திரு.பகத் சிங் குலாஸ்தே, ஜெனரல்  விகே சிங்  மாநில அமைச்சர்கள், நாடாளுமன்ற உறுப்பினர்கள், சட்டமன்ற உறுப்பினர்கள், மத்திய மாநில அரசுகளைச் சேர்ந்த மூத்த அதிகாரிகள் ஆகியோர் நிகழ்ச்சியில் பங்கேற்றனர்.
1361 கிலோமீட்டர் தொலைவில் 11427 கோடி ரூபாய் மதிப்பிலான கட்டுமானப் பணிகளைக் கொண்ட இத்திட்டங்கள், மத்தியப்பிரதேச மாநிலத்தின் வளர்ச்சிக்கு வழிவகுக்கும். மாநிலத்திற்கு உள்ளேயும் வெளியேயும், நல்ல தொடர்புகளையும், வசதிகளையும் அதிகரிப்பதோடு, பொருளாதார வளர்ச்சிக்கும் உதவும். ராஜஸ்தான், உத்தரப்பிரதேசம், சட்டிஸ்கர் போன்ற அண்டை மாநிலங்களுக்கு மத்தியப்பிரதேசத்தில் இருந்து சரக்குப் போக்குவரத்துக்கும், மக்கள் போக்குவரத்துக்கும் இவை பெரிதும் உதவும். இவ்வாறு நல்ல சாலைகள் போடப்படுவதால் எரிசக்தியும், நேரமும் மிச்சமாகும். மாசுபாடும் குறையும். போக்குவரத்து நெரிசல் குறையும். போகும் வழியில் உள்ள நகரங்கள், நல்ல சாலை வசதி அனுபவத்தை அளிக்கும்.
நிகழ்ச்சியில் பேசிய திரு.கட்காரி 2014ஆம் ஆண்டு மாநிலத்தில் வெறும் 1186 கிலோமீட்டராக இருந்த தேசிய நெடுஞ்சாலை தற்போது 13248 கிலோ மீட்டராக உள்ளது என்று கூறினார். தற்போது மத்தியப்பிரதேசத்தில் ஒரு லட்சத்து 25 ஆயிரம் கோடி ரூபாய் மதிப்பிலான வளர்ச்சிப் பணிகள் மேற்கொள்ளப்பட்டு வருகின்றன என்று அவர் கூறினார்.
(Visitor Counter : 162
தகவல் மற்றும் ஒலிபரப்பு அமைச்சகம்
‘சியா’ - ஒரு கொடூரமான சமூக அமைப்பை எதிர்த்து நீதிக்காகப் போராடும் ஒரு பெண்ணின் மனதை உலுக்கும் கதை
‘சியா’ என்பது நமது சமூக நீதி அமைப்பை பிரதிபலிக்கும் தாக்கத்தை ஏற்படுத்தும் திரைப்படம். அநீதி இழைக்கப்பட்ட தனிநபர்களின் மனிதாபிமானப் பக்கத்தை சித்தரிக்கும் முயற்சி இது. கொடூரமான ஆணாதிக்க அமைப்பை எதிர்த்து நீதிக்காகப் போராடும் ஒரு பெண்ணின் மனதை உலுக்கும் ‘சியா’ திரைப்படத்தின் இயக்குனர் மனீஷ் முந்ராவின் வார்த்தைகள் இவை. ஆன்கோன் தேக்கி, மாசான், நியூட்டன் போன்ற சிறந்த படங்களைத் தயாரித்த மனீஷ் முந்ரா, ‘சியா’ படத்திற்காக முதன்முறையாக இயக்குனரின் தொப்பி அணியும் சிறப்பைப் பெற்றுள்ளார்.
கோவாவில் நடைபெறும் 53வது இந்திய சர்வதேச திரைப்பட விழாவையொட்டி, பத்திரிகை தகவல் அலுவலகம்  ஏற்பாடு செய்திருந்த 'டேபிள் டாக்ஸ்' அமர்வு ஒன்றில் ஊடகங்கள் மற்றும் விழாப் பிரதிநிதிகளுடன் உரையாடிய, மனீஷ் முந்ரா, இந்தப் படம் வலியைப் புரிந்துகொள்வதற்கான உண்மை முயற்சி என்றார். பாதிக்கப்பட்டவர்கள் நீதியைத் தேடும் தங்கள் பயணத்தில் செல்கிறார்கள். "பாதிக்கப்பட்டவர்களின் அதே வலியையும் வேதனையையும் நாம் அனைவரும் உணர வேண்டும், இது பொறுப்பான குடிமக்களாக இருக்க நமக்கு உதவும்," என்று அவர் கூறினார்.
பாலியல் பலாத்காரத்தால் பாதிக்கப்பட்டவர்களின் திகில் மற்றும் வலிகளை எடுத்துரைக்கும் ‘சியா’, வட இந்தியாவின் கிராமப்புறத்தைச் சேர்ந்த ஓர் இளம்பெண், பாலியல் வன்கொடுமைக்கு ஆளான பின் நீதிக்காகப் போராடும் நிஜ வாழ்க்கை சம்பவத்தால் ஈர்க்கப்பட்ட படம். அவள் நீதிக்காகப் போராடத் துணிந்தாள், சக்தி வாய்ந்தவர்களின் கைப்பொம்மையாக மாற்றப்பட்ட குறைபாடுள்ள நீதி அமைப்புக்கு எதிராக ஓர் இயக்கத்தைத் தொடங்கினாள்.
'சியா' திரைப்படம் நிஜ வாழ்க்கை சம்பவங்களை அடிப்படையாகக் கொண்டு எடுக்கப்பட்டதால், திரைப்படங்களைத் தயாரிப்பதற்கான அவரது தெரிவு குறித்து கேட்டபோது, "நான் திரைப்படங்களை தயாரிப்பதில் மிகவும் ஆர்வமாக உள்ளேன். வணிக ரீதியான வசூல் படங்களை நான் தேடுவதில்லை. என் இதயத்தையும் ஆன்மாவையும் தொடும் கதைகளைத்தான் நான் தேர்வு செய்கிறேன். ஒரு கதை பார்வையாளர்களின் ஆன்மாவை அசைக்க வேண்டும்" என்று மனீ ஷ் முந்ரா தெரிவித்தார்.